|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

**Sukamasis magnetinis momentas** – jėgos momentas, priverčiantis magnetiniame lauke esantį kontūrą, kuriuo teka srovė, t. y. rėmelį, suktis. Jis išreiškiamas šia formule:

{\displaystyle {\vec {M}}={\vec {\tau }}\times {\vec {B}}}
kur

{\displaystyle {\vec {B}}} – magnetinio lauko indukcija,
{\displaystyle {\vec {\tau }}} – magnetinis momentas.
Sukamasis magnetinis momentas panaudojamas elektros varikliuose.

Rėmelis magnetiniame lauke
--------------------------

Netaisyklingos formos rėmelis, kuriuo teka stiprio *I* srovė. Jo plokštuma lygiagreti magnetinio lauko indukcijos vektoriui *B*. Rėmelis gali suktis apie sukimosi ašį *OO*1
Stačiakampio kontūro, esančio magnetiniame lauke, vaizdas iš viršaus. Kontūras iš pradžių (*a*) orientuotas lygiagrečiai magnetinio lauko indukcijos vektoriui, tačiau veikiamas magnetinio lauko sukeliamos Ampero jėgos, pasisuka ir sudaro statų kampą su indukcijos vektoriumi (*b*)
Brėžinyje pavaizduotas vienalyčiame indukcijos {\displaystyle {\vec {B}}} magnetiniame lauke esantis bet kokios formos rėmelis, kurio plokštuma lygiagreti indukcijos vektoriui.

Nubrėžus dvi lygiagrečias magnetinio lauko indukcijai {\displaystyle {\vec {B}}} tieses, atkertami du srovės elementai {\displaystyle I{\mbox{d}}{\vec {l}}\_{1}} ir {\displaystyle I{\mbox{d}}{\vec {l}}\_{2}} (atstumas tarp tų atkertančiųjų tiesių {\displaystyle {\mbox{d}}h\;} toks mažas, kad atkertamas kontūro dalis galima laikyti visiškai tiesiomis). Atstumas tarp srovės elementų {\displaystyle a\;}, o kampai, sudaromi su indukcijos vektoriumi, lygūs {\displaystyle \alpha \;} ir {\displaystyle \beta \;} atitinkamai.

Tada Ampero jėgos, veikiančios atitinkamus srovės elementus, modulis lygus

{\displaystyle {\begin{aligned}{\mbox{d}}F\_{A1}&=IB{\mbox{d}}l\_{1}\sin {\alpha }=IB{\mbox{d}}h\\{\mbox{d}}F\_{A2}&=IB{\mbox{d}}l\_{2}\sin {\beta }=IB{\mbox{d}}h\\\end{aligned}}}

Vadinasi, abu elementus veikia to paties modulio, bet priešingų krypčių (pagal kairiosios rankos taisyklę) Ampero jėga. Laikant, kad abu srovės elementai nutolę nuo sukimosi ašies {\displaystyle OO\_{1}\;} maždaug vienodai, t. y. po pusę atstumo tarp jų pačių {\displaystyle a\;}, gaunama, kad šios lygios jėgos sukuria tam tikrą sukamąjį momentą

{\displaystyle {\mbox{d}}M={\mbox{d}}F\_{A1}\cdot {\frac {a}{2}}+{\mbox{d}}F\_{A2}\cdot {\frac {a}{2}}=IB{\mbox{d}}ha=IB{\mbox{d}}S}

kur {\displaystyle S\;} – rėmelio ir nubrėžtų lygiagrečių tiesių ribojamas plotas

Tada visą kontūrą veikiantį sukamąjį momentą būtų galima rasti taip:

{\displaystyle M=\int \_{S}IB{\mbox{d}}S=BIS\;}

Šis suminis dėl Ampero jėgos atsirandantis momentas ir yra sukamasis magnetinis momentas.

Bendruoju atveju, kai rėmelio plokštuma sudaro bet kokį kampą su indukcijos vektoriumi, sukamasis magnetinis momentas išreiškiamas

{\displaystyle M=BIS\sin {\alpha }\;}

arba vektoriškai

{\displaystyle {\vec {M}}={\vec {\tau }}\times {\vec {B}}}

Dėl sukamojo magnetinio momento rėmelis magnetiniame lauke visada orientuojamas taip, kad jo plokštuma būtų statmena magnetinio lauko plokštumai (t. y. kad rėmelio magnetinis momentas {\displaystyle {\vec {\tau }}} būtų lygiagretus indukcijos vektoriui).